CELEX: 62020TN0577
Language: da
Date: 2020-09-11 00:00:00
Title: Sag T-577/20: Sag anlagt den 11. september 2020 — Ryanair mod Kommissionen

23.11.2020   
            
            
               DA
            
            
               Den Europæiske Unions Tidende
            
            
               C 399/39
            
         
      Sag anlagt den 11. september 2020 — Ryanair mod Kommissionen
      (Sag T-577/20)
      (2020/C 399/56)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens (EU) afgørelse af 14. oktober 2019 om statsstøtte SA.55394 (2019/N) — Tyskland — støtte til redning til Condor, annulleres (1)
                  
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om, at støtten falder uden for det materielle anvendelsesområde for Europa-Kommissionens redning- og omstrukturerings rammebestemmelser (2), eftersom Condors vanskeligheder skyldes vilkårlig fordeling af omkostninger inden for Thomas Cook-koncernen.
               
            
                  2.
               
               
                  Andet anbringende om, at støtten til redning ikke opfylder forenelighedskriteriet om, at støtten bør bidrage til et mål af reel fælles interesse. Europa-Kommissionen anlagde et åbenbart urigtigt skøn, både hvad angår behovet for uafhængige tyske rejsearrangører og rejsebureauer og den angivelige mangel på flykapacitet med henblik på hjemtransport af strandede rejsende i IATA vintersæsonen, som er kendetegnet ved sæsonbetinget overkapacitet.
               
            
                  3.
               
               
                  Tredje anbringende om, at Europa-Kommissionen undlod at efterprøve, om Thomas Cook-koncernen opfyldte betingelsen om, at støtten til regning skal være en engangsstøtte.
               
            
                  4.
               
               
                  Fjerde anbringende om, at Europa-Kommissionen undlod at indlede en formel undersøgelsesprocedure til trods for, at der forelå alvorlige vanskeligheder, og tilsidesatte sagsøgerens proceduremæssige rettigheder.
               
            
                  5.
               
               
                  Femte anbringende om, at Europa-Kommissionen tilsidesatte sin begrundelsespligt.
               
            
         (1)  EUT 2020, C 294, s. 3
      
      
         (2)  Kommissionens rammebestemmelser for statsstøtte til redning og omstrukturering af kriseramte ikke-finansielle virksomheder (EUT 2014, C 249, s. 1).